章貢區

章貢區係中國江西省贛州市嘅區。面積375.52km²，人口45.9824萬，轄5條街道、7個鎮、2個單位。
街道：解放街道、贛江街道、南外街道、東外街道、黃金嶺街道
鎮：沙石鎮、水東鎮、水南鎮、湖邊鎮、沙河鎮、水西鎮、蟠龍鎮
單位：贛州經濟技術開發區、沙河工業園

史 
章貢區係贛州市區。西周前屬揚州域，春秋係百越之地，戰國時先屬越後屬楚，秦時屬九江郡。
漢高祖六年立城邑設贛縣，贛州先開始建置，之後呢度係贛縣縣治。
南朝陳永定元年贛縣同南康縣掉轉個名，隋大業初年兩個縣名又掉返過來。
1949年8月15號從贛縣分置出贛州市。
1999年6月15號贛州市升級爲地級市，原先嘅贛州縣級市嘅市區改口爲章貢區。

「章」係指「章水」，「貢」係指「貢水」，章水同貢水喺呢處交匯，所以叫「章貢」，同時章貢二水交匯先至係贛江，贛縣個名亦就源於開始設縣時縣治喺贛江頭。

章貢區「南撫百越，北望中州」，係溝通贛、閩、粵、湘嘅重鎮，係個兵家必爭之地；同時城區四周環山、三面臨水，「山爲翠浪湧，水作玉虹流」，風光同地位令佢譽為「千里贛江第一城」。章貢區作為古城文物古蹟多，尤其係宋時古董，所以又叫「宋城」。歷史上文人亦多造訪，最有名嘅詩詞係辛棄疾嘅《菩薩蠻·書江西造口壁》，開頭句「鬱孤臺下清江水，中間多少行人淚。」令呢度嘅古蹟鬱孤臺出咗名。

攷 
章貢區政府

贛州政區